stanford-oval/wikipedia huggingface dataset:
ינועם
הערות שוליים

| --- | --- |
פורטל ארכאולוגיה של המזרח הקרוב:  לפורטל ארכאולוגיה של המזרח הקרוב
↑  בנימין מזר, כנען וישראל : מחקרים היסטוריים, הוצאת החברה לחקירת ארץ-ישראל ועתיקותיה, 1980, עמ' 115
↑  אנציקלופדיה מקראית: אוצר הידיעות על המקרא ותקופתו ג, עמ' 704
↑  ההיסטוריה של ארץ-ישראל מבואות התקופות הקדומות, הוצאת יד בן צבי, 1982, עמ' 242
↑  מבוא לארכאולוגיה של ארץ ישראל בתקופת המקרא, הוצאת האוניברסיטה הפתוחה, עמ' 99
↑  יוחנן אהרוני, תולדות ארץ ישראל, הוצאת משרד הביטחון, תל אביב 1986, עמוד 112
↑  יוחנן אהרוני, ארץ ישראל בתקופת המקרא : גאוגרפיה היסטורית, הוצאת יד יצחק בן-צבי, 1987, עמ' 145
| --- | --- |
בקרת זהויות :  NLI: 987007520389405171  VIAF: 316602861   WorldCat (עם VIAF): 316602861 
מצבת ישראל, המוזיאון המצרי בקהיר
יחסי הולנד–צ'ילה

| יחסי הולנד–צ'ילה |
| --- | --- |
הולנד: צ'ילה


הולנד: צ'ילה
שטח (בקילומטר רבוע)
41,543: 756,102
אוכלוסייה
18,258,432: 19,788,712
תמ"ג (במיליוני דולרים)
1,118,125: 335,533
תמ"ג לנפש (בדולרים)
61,239: 16,956
משטר
מונרכיה חוקתית: רפובליקה דמוקרטית

יחסי הולנד–צ'ילה הם יחסי החוץ בין ממלכת ארצות השפלה לבין הרפובליקה של צ'ילה.
היסטוריה > המאה ה-19

היחסים הדו צדדיים בין שתי המדינות החלו ב-2 ביוני 1849. כחלק מתהליך הקולוניזציה האירופית של אראקוניה בסוף המאה ה-19, גייסה ממשלת צ'ילה מתיישבים הולנדים במטרה לאכלס עיירות באזור המיושב בדלילות זו בדרום צ'ילה. המושבה נואבה טרנסוואל, היא עיירה הממוקמת בקומונה של גורביאה, שנוסדה על ידי מתנחלים בורים מהאימפריה ההולנדית, שמצאו מקלט בשטח צ'ילה לאחר המלחמות הבוריות.
היסטוריה > המאה ה-20

בשנת 1910 שדרגה צ'ילה את הנציגות הדיפלומטית שלה בהולנד, וב-26 במאי 1937 נחתם הסכם סחר בין שתי המדינות, שהתיר לצ'ילה לייצא נפט, נחושת, דגני בוקר ודבש, ואילו הולנד ייצאה אורז, קקאו ואמפולות. היחסים ההדוקים בין שתי המדינות אושרו לרגל הביקור הרשמי שערך הנסיך ברנהרד בצ'ילה, בעלה של המלכה יוליאנה בין 10 ל-20 באפריל 1951, כאשר עוטר על ידי הנשיא גבריאל גונזלס וידלה, בעיטור מסדר הכבוד של צ'ילה, אשר בתורו עוטר על ידי הנסיך בעיטור הצלב הגדול של האריה מהולנד. בשנת 1955, שתי המדינות החליטו לשדרג שוב את היחסים הבילטרליים שלהן לרמת השגרירות.
בשנת 1961 הקימה ממשלת הולנד מערכת ערבות אשראי שתאפשר ייצוא של מוצרי הון לצ'ילה, שאושרה על ידי הבנקים המרכזיים של שתי המדינות. בשנה שלאחר מכן שתי המדינות חתמו על הסכם הגירה, שמכוחו הועדפה הגירה הולנדית בצ'ילה, במיוחד של חקלאים, חוואים וטכנאים להתמסר לעסקי החלב בדרום המדינה. בשנת 1966 הציעה משלחת סחר הולנדית לממן מטעם הולנד הקמת רשת טלקומוניקציה בתדירות גבוהה בצ'ילה, שהופקדה בידי חברת התקשורת הלאומית במשאבים בהיקף של יותר מ-2.5 מיליון פלורינים בארגון בנק ההשקעות ההולנדי.
לאחר ההפיכה בשנת 1973 בצ'ילה, היחסים בין שתי המדינות התדרדרו. שנה קודם לכן, שר שיתוף הפעולה ההולנדי, יאן פרונק, ייסד תנועת סולידריות עם ממשלת סלבדור איינדה, והייתה אהדה מצד איגודים מקצועיים ועובדים הולנדיים שבהם ראש הממשלה יופ דן אויל ראה "ניסוי סוציאלי דמוקרטי". ימים לאחר ההפיכה הצבאית צעדו כ-20,000 הולנדים דרך אמסטרדם וערים אחרות נגד הדיקטטורה, כולל פוליטיקאים וחברי ממשלה. התגובה המיידית של ממשלת הולנד הייתה ההתנגדות המוחלטת ואימוץ הצעדים להקפאת היחסים הפוליטיים והכלכליים עם הממשלה הצ'יליאנית החדשה, כמו גם הגינוי המוחלט של הפרות זכויות אדם ברמה הבינלאומית והדו-צדדית. הולנד לא ניתקה את היחסים הדיפלומטיים עם צ'ילה, מכיוון שרצתה לקיים מגעים למתן סיוע לאסירים פוליטיים ולהציע להם מקלט, כמו גם להגן על אזרחים הולנדים השוהים בצ'ילה ועל מתנגדי המשטר הצבאי האחרים.
עם חזרת הדמוקרטיה לצ'ילה במרץ 1990, היחסים בין שתי המדינות שבו לקדמותם. ב-4 באוקטובר אותה שנה, שתי המדינות חתמו על הסכם לשיתוף פעולה כלכלי וטכנולוגי, ואילו בינואר 1996 נחתם הסכם על ביטוח לאומי.
היסטוריה > המאה ה-21

בשנת 2009 שתי המדינות חתמו על הסכמי שיתוף פעולה להכשרת הון אנושי מתקדם ובתחום העברת הטכנולוגיה והתנסויות בחקלאות ובמזון.
ביקורים רשמיים

בשנת 1972 ביקר בצ'ילה, ראש ממשלת הולנד, יופ דן אול, בקשר לוועידת האו"ם לסחר ופיתוח (UNCTAD III) שהתקיימה בסנטיאגו דה צ'ילה בין אפריל למאי אותה שנה. לאחר חזרת הדמוקרטיה לצ'ילה, ערך נשיא צ'ילה פטריסיו איילווין ביקור רשמי בהולנד באפריל 1991, ובתגובה ערך ראש הממשלה וים קוק ביקור רשמי בצ'ילה בשנת 1998, שהביא לאיחוד של הקשרים בין שני העמים. ביאטריקס, מלכת הולנד ביקרה בצ'ילה במרץ 2003 והגישה הזמנה לנשיא ריקארדו לאגוס לבקר בהולנד בשנת 2005, אולם הביקור לא יצא לבסוף אל הפועל. שר החוץ הצ'יליאני איגנסיו ווקר נסע מטעם ראש המדינה הצ'יליאני ביוני 2005, כאשר נפגש עם מקבילו ההולנדי ברנרד בוט וחתם על הסכמים בענייני מכס וביטוח לאומי. לאחר מכן, הנשיאה מישל בצ'לט וראש הממשלה יאן פיטר בלקננדה נפגשו בכמה הזדמנויות במסגרת גופים רב-צדדיים, כמו הפגישה הדו-צדדית שקיימו בספטמבר 2008 במהלך האספה הכללית ה-63 של האו"ם. בתחילת 2009 נסיך הכתר וילם אלכסנדר, בליווי הנסיכה מקסימה, ערך ביקור פרטי בצ'ילה, במהלכו סיירו בפטגוניה וביקרו בשטח האנטארקטי הצ'יליאני. בתאריכים 25–27 במאי אותה שנה, ערכה הנשיאה מישל בצ'לט ביקור ממלכתי בממלכת הולנד, והתקבלה על ידי המלכה ביאטריקס, ראש הממשלה יאן פיטר בלקננדה ונשיאי המדינות הכלליות.
יחסי סחר

בתחום הכלכלי-מסחרי, היחסים בין שתי המדינות הם חלק מהסכם ההתאגדות בין צ'ילה לאיחוד האירופי, שנכנס לתוקף מאז 2003. בשנת 2016, חילופי המסחר בין שתי המדינות הסתכמו ב-2.161 מיליארד דולר. המוצרים העיקריים שייצאה צ'ילה היו קתודות נחושת, עיסת עץ אקליפטוס, אבוקדו ומוליבדן, ואילו הולנד ייצאה לצ'ילה בעיקר ספינות מכולה, בנזין, תכשירי מזון ותפוחי אדמה קפואים.
נציגויות דיפלומטיות

צ'ילה מחזיקה בהולנד שגרירות בהאג ו-2 קונסוליות באמסטרדם ורוטרדם.
הולנד מחזיקה בצ'ילה שגרירות בסנטיאגו דה צ'ילה ו-8 קונסוליות באנטופגסטה, קונספסיון, איקיקה, פוארטו מונט, פונטה ארנס, טמוקו, ולדיביה ווולפראיסו.
יון לונדוויק

| --- | --- |

יון לונדוויק, פברואר 2019
 לידה:  27 בינואר 1983 (בן 41) לונדון, בריטניה בריטניה
 מוקד פעילות:  שוודיה שוודיה
 תקופת הפעילות:  מ-2010
 עיסוק:  זמר, מלחין, פזמונאי, ספורטאי
 סוגה:  פופ, מוזיקת נשמה
 שפה מועדפת:  שוודית, אנגלית 
 http://johnlundvik.se/
 פרופיל ב-IMDb
 
יון לונדוויק (בשוודית: John Lundvik, נולד ב-27 בינואר 1983) הוא זמר, מלחין, פזמונאי וספורטאי שוודי ממוצא בריטי. היה חבר במועדון הספורט "IFK Växjö" השוודי. כתב והלחין שירים עבור סרט החתונה של ויקטוריה, נסיכת שוודיה ודניאל, דוכס וסטריטלנד.
בשנת 2018, השתתף בתחרות מלודיפסטיבלן וזכה במקום השלישי בתחרות. בשנת 2019, השתתף שוב, העפיל לגמר וזכה. הוא ייצג את שוודיה באירוויזיון 2019 עם השיר "Too Late For Love", אותו כתב והלחין.
ילדותו

לונדוויק נולד בלונדון, ואומץ על ידי זוג ממוצא שוודי שחיו באנגליה, בעודו בן שבוע בלבד. הוא התגורר בלונדון עד גיל שש. כשמשפחתו המאמצת חזרה לשוודיה, היא התיישבה בעיר וקשה. לונדוויק מעולם לא פגש את הוריו הביולוגיים.
קריירה מוזיקלית

לונדוויק החל את הקריירה המוזיקלית שלו בשנת 2010, כאשר הלחין את השיר "When You Tell the World You're Mine" לסרט החתונה של ויקטוריה, נסיכת הכתר של שוודיה ודניאל, דוכס וסטריטלנד. הוא המשיך להלחין למוזיקאים כמו אנטון אוולד, אייזיק אליוט וסאנה נילסן, וגם הלחין עבור הסרט השוודי "Easy Money" וסדרת הטלוויזיה "אימפריה".
בשנת 2016, השתתף במופע השוודי "Allsång på Skansen" בו ביצע דואט עם הזמרת ליל לינדפורש. בשנת 2018, השתתף בתחרות מלודיפסטיבלן אשר בוחרת את הנציג השוודי לאירוויזיון, כתב את השיר "My Turn" אשר איתו זכה במקום השלישי בתחרות. בשנת 2019, נטל השתתף בתחרות ובה העפיל לגמר וזכה. ובכך זכה להיות נציג שוודיה באירוויזיון 2019 עם השיר "Too Late For Love".
במקביל הלחין את השיר "Bigger than Us" אשר ייצג את הממלכה המאוחדת באירוויזיון 2019.
בשנת 2020 הופיע בהופעת קמאו בסרט הקומי "תחרות הזמר של האירוויזיון: סיפורה של Fire Saga" בכיכובו של ויל פרל.
במרץ 2022 השתתף פעם נוספת בתחרות המוזיקה מלודיפסטיבלן עם השיר "Änglavakt", בניסיון לזכות ולייצג את שוודיה פעם נוספת באירוויזיון, אך הוא לא הצליח לסיים במקום הראשון.
קריירה ספורטיבית

בשנת 2005, השתתף באליפות שוודיה 2005 בריצת שליחים 4x100 כאשר היה במועדון הספורט IFK Växjö וזכה במדליית ארד.
קריירה ספורטיבית > שיאים אישיים

ריצת 60 מטר: 6.99 שניות (וקשה, פברואר 2002)
ריצת 100 מטר: 10.84 שניות (קרלסקרונה, 12 ביוני 2006)
ריצת 200 מטר: 22.42 שניות (ולינג', 17 באוגוסט 2003)
הערות שוליים

↑  ההכרזה על הזכייה בייצוג, מתוך הטלוויזיה הממלכתית השוודית. (בשוודית)
↑  John Lundvik blev bortadopterad: ”Som ett tomt ark”, Allas.se, ‏2019-02-22 (ב־)
↑  Marie Fransson, "Galet om vi tar oss till final", Smålandsposten, ‏2014-02-21 (ב־)
↑  Marie Fransson, Så låter John på söndag, Smålandsposten, ‏2013-02-08 (ב־)
↑  Sweden: Meet the 28 acts competing in Melodifestivalen 2018, wiwibloggs, ‏2017-11-28 (באנגלית)
↑  Säsong 2 av “Empire” är tillbaka – svensk låtskrivare bidrar med musik till serien, Kingsizemag.se | Svensk hiphop rap musik dans kläder artister tv
↑  John Lundvik om allsångsmötet med Lill Lindfors: ”För mig är Lill facit”, svt.se (בשוודית)
↑  Melodifestivalen 2018: John Lundvik and Benjamin Ingrosso win Semi-Final 1 in Karlstad, wiwibloggs, ‏2018-02-03 (באנגלית)
↑  Bishara and John Lundvik to the Swedish final!, eurovision.tv
↑  TT, John Lundvik till Eurovision som låtskrivare, www.corren.se, ‏2019-02-09
↑  Melodifestivalen 2022 heat 2 results: Liamoo and John Lundvik qualify for final, wiwibloggs, ‏2022-02-12 (באנגלית אמריקאית)
↑  John Lundvik till final i Melodifestivalen – här är allt du behöver veta om honom, Hänt.se, ‏2018-02-03 (ב־) (ארכיון)
| --- | --- |
בקרת זהויות :  World Athletics: 14227831  ISNI: 0000 0001 3199 4069  MusicBrainz: 1111d5e4-8208-402f-9afb-9eb1c35db4cb  VIAF: 68145970035432250649   WorldCat (עם VIAF): 68145970035432250649
יפתח בוכמן

אין תמונה חופשית
יפתח בוכמן (נולד ב-2 בדצמבר 1986) הוא כדורסלן עבר ישראלי.
ביוגרפיה

נולד בתל אביב. בצעירותו שיחק במחלקת הנוער של הפועל תל אביב ושימש כקפטן מקבוצת הקט סל ועד לבוגרים. בקבוצת הנוער השתתף בזכייתה בגביע המדינה לאחר ניצחון 85–87 על מכבי תל אביב של עמרי כספי וגל מקל
בגיל 16 רשם הופעות בקבוצה הבוגרת. שיחק בבוגרים בהפועל תל אביב בליגת העל ובבני השרון. במרבית זמנו בליגת העל היווה שחקן ספסל ונאלץ לנדוד לליגה הלאומית, בה שיחק במדי אליצור רמלה, באר יעקב, עירוני ר"ג, הפועל עפולה, אליצור יבנה.
בעונת 11–2010 עלה ביחד עם הפועל אוסישקין ת"א מהליגה הארצית לליגה הלאומית.
לאחר פרישתו מכדורסל, עובד כיזם. הקים את "ליגת הקיץ של ישראל" מחדש בשנת 2017. הקים את ליגת "מאמאסל" הארצית הפונה לנשים חובבניות. בשנת 2020 הקים את "תלאליגה", ליגת כדורסל חובבנית לגברים בת"א.
בעלים של חברת התיירות "טוריקס" אשר הוקמה בשנת 2019.
כדורגלן החופים והפעיל הציבורי נמרוד בוכמן הוא אחיו.
בשנת 2016 התחתן עם בת זוגו, דניאל.
הערות שוליים

↑  שוב אדום: יפתח בוכמן חתם בהפועל תל אביב, באתר ערוץ הספורט, 18 בספטמבר 2015
ינוקא

ערך זה עוסק באדמו"ר שהוכתר בילדותו. אם התכוונתם למשמעות אחרת, ראו .
ינוקא ("תינוק" בארמית) הוא כינוי שהיה מקובל בקרב חסידי מזרח אירופה לאדמו"רים אשר הוכתרו כשאינם עוד בגיל בר מצווה (בני 13) ולעיתים כונו כך מכיוון שאינם עוד בוגרים או גדולים בתורה כדי להיות אדמ"ורים.
המונח מושפע ככל הנראה מספר הזוהר שבו מוזכרים ילדי פלא בעלי יכולות רוחניות מופלאות. אחד מהם הוא הינוקא מכפר סכנין, שהיה בנו של רב המנונא סבא.
היסטוריה

הינוקא הראשון בתנועת החסידות הוא כנראה רבי אברהם מפרוהוביטש (בנו של רבי שלום שכנא מפראהביטש ואחיו הגדול של רבי ישראל מרוז'ין) שהתמנה לאדמו"ר בשנת תקס"ג בגיל 16, לאחר פטירת אביו. אחד הידועים שבין האדמו"רים הללו הוא הרב ישראל מסטולין שכונה "הינוקא מסטולין". גם האדמו"ר הנוכחי מקרלין-סטולין הרב ברוך שוחט הוכתר לאדמורו"ת בעודו "ינוקא". שני ינוקות נוספים שמונו במאה ה-19 היו רבי שלמה בן ציון מצ'רנוביל ורבי מנחם נחום מטולנא טולטשין.
ינוקא נוסף הוא רבי יהודה זונדל בידרמן בן רבי שמעון נתן נטע מלעלוב ביתר.
מרדכי יוסף ליינר נתייתם מאביו רבי יעקב מראדזין בשנת ה'תשס"ט טרם היותו בר מצווה אך אינו משמש עדיין באדמו"רות.
לעיתים הדבר גרם לפילוג; כך למשל האדמו"ר מבעלז, הרב ישכר דב רוקח, שעם פטירת דודו האדמו"ר רבי אהרן מבעלז ב-1957 היה רק בן תשע, וזקני החסידות החליטו לא להכתירו לאדמו"ר עד שיגיע לגיל 18, קיבל עד להכתרתו את הכינוי "הינוקא". קבוצת חסידים קטנה שלא קיבלה את המינוי פרשה מחסידות בעלז, ולאחר שנים קיבלה על עצמה את מרותו של בן-דודו, רבי יהושע רוקח ממכנובקה.
משמעות דתית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מושג הינוקא מבטא תפיסה קיצונית של המשכיות וירושה במושג ה"צדיק" (האדמו"ר), גם בטרם הוכיח הינוקא את עצמו.
ראו גם

הינוקא הפלאי
לקריאה נוספת

גדי שגיב, "'ינוקא': על צדיקים-ילדים בחסידות", ציון שנה עו, חוברת ב', תשע"א, עמ' 139–178.
יונתן מ' בן-הראש, סבא וינוקא: האל, הבן והמשיח בסיפורי הזוהר, הוצאת מאגנס, ירושלים תשע"ט.
הערות שוליים

↑  ספר הזוהר, חלק ג', דף קפ"ו, עמוד א'.
↑  על פרשת הכתרתו בגיל חמש שנים ראו: אברהם אביש שור, קובץ בית אהרן וישראל ו, ב (תשנא) קלז-קמו; ו, ג: קמה-קנו; ו, ד: קמו-קסג; ו, ה: קלג-קנא
↑  שלמה זינגר, לעלוב ביתר: 'הינוקא' מתחתן הערב ויוכתר לאדמו"ר, באתר JDN, ‏31 במאי 2015
ערך זה הוא קצרמרבנושא יהדות. אתם מוזמנים לתרום לוויקיפדיה ו.
יחסי גבון–יוון

| יחסי גבון–יוון |
| --- | --- |
גבון: יוון


גבון: יוון
שטח (בקילומטר רבוע)
267,667: 131,957
אוכלוסייה
2,552,500: 10,020,238
תמ"ג (במיליוני דולרים)
20,516: 238,206
תמ"ג לנפש (בדולרים)
8,038: 23,773
משטר
רפובליקה נשיאותית: דמוקרטיה

יחסי גבון–יוון הם יחסי החוץ בין גבון ויוון.
סקירה כללית

היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון. בינואר 2023 ביקר שר החוץ היווני ניקוס דנדיאס במדינות מערב אפריקה גבון, גאנה וחוף השנהב, ובביקורו בגבון נפגש דנדיאס עם מקבילו מייקל מוסא-אדמו, הנשיא עלי בונגו אונדימבה ושר המים, היערות, הים והסביבה, לי ג'יימס טיילור ווייט, שאיתו דן באירוח 'ועידת האוקיינוס שלנו 2024' באתונה.
נציגויות דיפלומטיות

גבון מיוצגת ביוון באמצעות שגרירותה ברומא, איטליה.
יוון מיוצגת בגבון באמצעות שגרירותה בקינשאסה, הרפובליקה הדמוקרטית של קונגו.
יחסי גבון–מקסיקו

| יחסי גבון–מקסיקו |
| --- | --- |
גבון: מקסיקו


גבון: מקסיקו
שטח (בקילומטר רבוע)
267,667: 1,964,375
אוכלוסייה
2,552,500: 131,133,866
תמ"ג (במיליוני דולרים)
20,516: 1,788,887
תמ"ג לנפש (בדולרים)
8,038: 13,642
משטר
רפובליקה נשיאותית: רפובליקה פדרלית

יחסי גבון–מקסיקו הם היחסים הבילטרליים שבין הרפובליקה הגבונית לבין המדינות המקסיקניות המאוחדות.
היסטוריה

ראשית היחסים בין שתי המדינות היא בתקופת הסחר בעבדים שהחל בכיבוש הספרדי של האימפריה האצטקית ובקולוניאליזם בין 1519 ל-1810. גספר יאנגה (Gaspar Yanga), מנהיג עבדים שהוביל מושבת עבדים שברחו מבעליהם היה במקור מגבון, נתפס ונמכר לעבדות במקסיקו. הוא ניהל מושבת עבדים (מארונים) בהרי וראקרוס בתקופה הראשונה של השלטון הקולוניאלי הספרדי. יאנגה ידוע בזכות ההתנגדות המוצלחת להתקפה הספרדית על המושבה ב-1609, והמארונים המשיכו בפשיטות שלהם על היישובים הספרדיים. לבסוף, ב-1618 הגיע יאנגה להסכם עם הממשלה הקולוניאלית בדבר שלטון עצמי של המושבה.
גבון ומקסיקו כוננו יחסים דיפלומטיים רשמיים במרץ 1976. הקשרים התפתחו בעיקר בפורומים בינלאומיים. במרץ 2002, נשיא גבון, עומר בונגו, ביקר במונטריי שבמקסיקו, כדי להשתתף בפורום הבינלאומי "קונצנזוס מונטריי" לצד נשיא מקסיקו דאז, ויסנטה פוקס.
בנובמבר 2010 שלחה ממשלת גבון משלחת בת 20 נציגים לוועידות האומות המאוחדות לשינוי אקלים שהתרחשה בקנקון. ב-2011, ממשלת מקסיקו שלחה דרך המכון הלאומי לאנתרופולוגיה ולהיסטוריה 500 ספרים ל-Escuela Normal Superior (בית הספר ללימודים גבוהים) בליברוויל כדי לשפר את הידע אודות מקסיקו בגבון.
ייצוג דיפלומטי

גבון מיוצגת במקסיקו על ידי השגרירות שלה בוושינגטון די.סי, ארצות הברית.
מקסיקו מיוצגת בגבון על ידי השגרירות שלה באבוג'ה, ניגריה.
יחסי אירלנד – הרשות הפלסטינית

| יחסי אירלנד – הרשות הפלסטינית |
| --- | --- |
אירלנד: הרשות הפלסטינית


אירלנד: הרשות הפלסטינית
שטח (בקילומטר רבוע)
70,273: 6,220
אוכלוסייה
5,268,332: 5,519,031
תמ"ג (במיליוני דולרים)
545,629: 17,396
תמ"ג לנפש (בדולרים)
103,568: 3,152
משטר
רפובליקה: דמוקרטי (דה יורה)   סמכותי (דה פקטו)

יחסי אירלנד–הרשות הפלסטינית הם היחסים הבילטרליים וההיסטוריים בין אירלנד לרשות הפלסטינית. בשנת 2000 הקימה אירלנד נציגות דיפלומטית ברמאללה ולרשות הפלסטינית יש נציגות דיפלומטית בדבלין. שתיהן חברות באיחוד מדינות הים התיכון. נכון לשנת 2024, אירלנד מכירה במדינה פלסטינית.
היסטוריה

עד סוף שנות ה-60 של המאה ה-20, אירלנד הייתה מודאגת יותר ויותר מגורלם של הפליטים הפלסטינים שנמלטו במלחמת ששת הימים ב-1967. בשנת 1969, שר החוץ האירי פרנק אייקן (אנ') תיאר את בעיית הפליטים הפלסטינים כ"מטרה העיקרית והדחופה ביותר" של מדיניות אירלנד במזרח התיכון.
ב-1980 אירלנד הייתה המדינה הראשונה שחברה באיחוד האירופי שתמכה בהקמת מדינה פלסטינית. ישראל תקפה את אירלנד בחריפות על כך. בנאום בתחנת רדיו באירלנד אמר ראש ממשלת ישראל מנחם בגין כי מדיניות אירלנד לא יכולה לקבל את "זכותו של אש"ף להרוס את מדינת היהודים".
בינואר 2011 אירלנד העניקה למשלחת הפלסטינית בדבלין מעמד דיפלומטי. באוקטובר 2014 הסנאט האירי העביר פה אחד הצעה הקוראת לממשלה להכיר במדינה פלסטינית.בדצמבר אותה שנה הדאל אירן עשה זאת גם כן.
למרות התמיכה הרבה ברשות הפלסטינית באירלנד, ממשלת אירלנד עדיין לא יישמה את ההחלטה משנת 2014 למיסוד היחסים הדיפלומטיים בין השתיים, אם כי שר החוץ סיימון קובני ציין בעבר שהדבר עשוי להשתנות. למרות ששני הבתים של הפרלמנט האירי העבירו את ההצעה להכיר במדינה פלסטינית, ממשלת אירלנד רוצה לעשות זאת כחלק ממהלך רחב יותר של האיחוד האירופי. ב-22 במאי 2024 אירלנד החליטה להכיר במדינה פלסטינית.
ינטא

| --- | --- |
 מדינה:  לבנון לבנון
 מחוז:  אל-בקאע
 נפה:  ראשיא
 שטח:  31.11 קמ"ר
 גובה:  1,540 מטרים
 קואורדינטות:  33°36′11″N 35°56′39″E﻿ / ﻿33.603055555556°N 35.944166666667°E﻿ / 33.603055555556; 35.944166666667 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןינטא(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןינטא  he tabBackground:;tabBorder:#aaa;defaultTab:0;
 
יָנטָא (בערבית: ينطا) הוא כפר לבנוני בנפת רשאיא, מחוז אל-בקאע, כשני ק"מ מגבול סוריה. הכפר שוכן בגובה 1,540 מטר מעל פני הים.
אוכלוסייה

תושבי הכפר הם דרוזים. בשנת 2017 היו בכפר 2,141 מבוגרים, בעלי זכות בחירה לפרלמנט הלבנוני.
מקדש רומי

ליד הכפר (בסמוך למעיין עין א-דיר (ער') יש חורבות של מקדש רומי מהמאה השנייה. על פי הערכת החוקרים, נבנה במקום שבו עמד מקדש קדום יותר וסביבו שרידי מגורים וקברים עתיקים.  הכניסה למבנה פונה מזרחה, קירות ה"טמנוס" ( האזור המקודש) מוגדרים בצורה ברורה בצפון ובדרום. על הצוק ממזרח יש שרידי נקרופוליס.
מקאם אליהו הנביא

בינטא, כמו במקומו רבים אחרים, ישנו מקאם דרוזי לאליהו הנביא (مقام النبي إيليا), הנקרא גם: אל-ח'דר, אבו אברהים (الخضر أبو إبراهيم).
מלחמת חרבות ברזל

באפריל 2024, במסגרת מלחמת חרבות ברזל, תקף צה"ל עמדות של חזבאללה בסמיכות לכפר.
הערות שוליים

↑  ينطا | Libandata.org, www.libandata.org
↑  Yanta Temple | Archiqoo, archiqoo.com
↑  Yanta Temple, vici.org
↑  مقام النبي إيليا عليه السلام- ينطا, مشيخة عقل طائفة الموحدين الدروز, ‏2021-05-02 (בערבית)
↑  Naharnet Newsdesk 07 April 2024, 10:38, Israel bombs 'Hezbollah sites' in Baalbek region in response to drone downing, Naharnet
יורגוס פרינטזיס

| --- | --- |

פרינטזיס בשנת 2017
 לידה:  22 בפברואר 1985 (בן 39) סירוס שביוון
 עמדה:  פורוורד
 גובה:  2.06 מטרים
 מספר:  15 
 דראפט:  בחירה מספר 58, 2007 סן אנטוניו ספרס
 קבוצות כשחקן
 2002–2009 2006–2007 2009–2011 2011– 2022:  אולימפיאקוס פיראוס ←אולימפיה לאריסה  אוניקאחה מאלגה   אולימפיאקוס פיראוס
 
יורגוס פרינטזיס (ביוונית: Γιώργος Πρίντεζης; נולד ב-22 בפברואר 1985 בסירוס, יוון) הוא כדורסלן עבר יווני ששיחק בשתי עמדות הפורוורד
קריירת משחק > קריירת מועדונים

פרינטזיס עלה לקבוצת הבוגרים של אולימפיאקוס בגיל 17, אז שימש בתפקיד שולי בקבוצה. בעונת 2006/2007 הושאל פרינטזיס לאולימפיה לאריסה, בה קלע 11.5 נקודות והוריד 3.9 ריבאונדים בממוצע למשחק. בסוף שבוע האולסטאר של הליגה היוונית, הוא זכה בתחרות ההטבעות. בסיום העונה, הוא נבחר לשחקן הצעיר (גיל 22 ומטה) של ליגת העל היוונית.
פרינטזיס נבחר במקום ה-58 על ידי סן אנטוניו ספרס בדראפט ה-NBA לשנת 2007. לאחר מכן הועבר לטורונטו ראפטורס עבור בחירה בסיבוב השני בדראפט 2008. זכויות הדראפט עליו הועברו במשך השנים לדאלאס מאבריקס, ניו יורק ניקס (שהציעה לו ב-2012 חוזה לשנה אחת, אותו הוא דחה), פורטלנד טרייל בלייזרס, אוקלהומה סיטי ת'אנדר, אטלנטה הוקס וסן אנטוניו ספרס. בטריידים שכללו את זכויות הדראפט שלו נכללו, בין השאר, גוראן דרגיץ', אלכס אז'ינקה, טייסון צ'נדלר, רוני טוריאף, קוסטאס פאפאניקולאו, ריימונד פלטון, תאבו ספולושה, סופוקליס שחורציאניטיס וטיאגו ספליטר. פרינטזיס חזר לאולימפיאקוס פיראוס אחרי תקופת ההשאלה. מעונת 2007/2008 החל פרינטזיס לשחק תפקיד משמעותי באולימפיאקוס, כשביורוליג הוא מעמיד ממוצעים של 6.2 נקודות מדד על פני 19 דקות למשחק. אחרי שתי עונות באלימפיאקוס חתם פרינטזיס לשלוש שנים באוניקאחה מאלגה מליגת העל הספרדית, ששיחקה אז גם היא ביורוליג.
בעונתו הראשונה בספרד שיחק פרינטזיס תפקיד משמעותי יותר מאשר בשנייה, אף על פי שבנובמבר 2009 נפצע בכתפו פציעה שבתחילה נחשבה לקשה, אך לבסוף הוא שב למגרשים לאחר כחודש. ביורוליג הודחה הקבוצה פעמיים בשלב הטופ 16, ובזירה המקומית היא סיימה במקומות הרביעי והשמיני את העונה הסדירה, כאשר בפלייאוף היא מפסידה פעמיים ברציפות לברצלונה - פעם בשלב רבע הגמר ופעם בשלב חצי הגמר. אחרי עונה וחצי במלאגה חזר פרינטזיס לאולימפיאקוס, שהחתימה אותו על חוזה עד סיום העונה. בעונה זו זכתה אולימפיאקוס בגביע היווני, והגיעה לגמר הפלייאוף בליגה.
בעונה הבאה (2011/2012) העמיד פרינטזיס את ממוצע מדד היעילות הגבוה ביותר שלו עד אז - 11.3 נקודות מדד למשחק - תוך שהוא מגיע עם קבוצתו לגמר הפיינל פור ביורוליג נגד צסק"א מוסקבה, וקולע את סל הניצחון במשחק הגמר אחרי אסיסט מכוכב הקבוצה והשחקן המצטיין של הפיינל פור ואסיליס ספאנוליס. בזירה המקומית זכתה הקבוצה באליפות, אחרי ניצחון בגמר על היריבה המושבעת פנאתינייקוס, לה הפסידה בגמר הגביע ובכך איבדה את תואר הכתר המשולש. העונת 2012/2013 זכתה אולימפיאקוס פעם נוספת ביורוליג, מה שהפך אותה לקבוצה השנייה אי פעם שמגיעה להישג זה, אחרי מכבי תל אביב בעונות 2003/2004 ו-2004/2005. בעונה זו הפסידה הקבוצה בגמרים המקומיים פעמיים לירוקים מאתונה. ממוצעיו של פרינטזיס ביורוליג בעונה זו עמדו על 10.5 נקודות ו-4 ריבאונדים למשחק.
בשתי העונות הבאות העלה פרינטזיס את ביצועיו באופן עקבי, כאשר הוא חווה עם הקבוצה עונה פחות טובה ב-2013/2014 וטובה יותר בעונה שלאחריה - כולל זכייה באליפות יוון בעונה השנייה ובגביע הבין-יבשתי בראשונה. בדצמבר 2016 נפצע פרינטזיס בברכו, פספס כמה משחקים וחווה ירידה ביכולת בהמשך העונה. בעונה זו זכתה הקבוצה באליפות, כאשר פרינטזיס נפצע ברגלו במשחק השלישי של סדרת הגמר. פציעה זו מנעה ממנו לשחק בטורניר הקדם אולימפי של אולימפיאדת ריו בטורינו באותו הקיץ.
קריירת משחק > קריירה בינלאומית

פרינטזיס שיחק בכל הנבחרות הצעירות של יוון, וזימונו הראשון לנבחרת הבוגרת היה לסגל נבחרת יוון בטורניר הכדורסל האולימפי 2008. הוא זכה עם נבחרתו במדליית הארד ביורובאסקט 2009, והשתתף איתה בעוד שלושה טורנירי יורובאסקט (יורובאסקט 2013, יורובאסקט 2015 ו-יורובאסקט 2017), במונדובאסקט 2014 ובטורניר הקדם-אולימפי של אולימפיאדת לונדון 2012.
ב-18 ביוני 2022 הודיע פרינטזיס על פרישה ממשחק כדורסל פעיל.
הערות שוליים

↑  "Printezis said "no thanks" to Knicks". Eurohoops.net. 12 ביולי 2012. אורכב מ-המקור ב-2012-07-15. נבדק ב-12 ביולי 2012. {{cite web}}:  (עזרה)
↑  גיורגוס פרינטזיס חתם במלאגה, באתר וואלה, 2 ביולי 2009
↑  פרופיל באתר אדידס נקסט ג'נריישן
↑  Georgios Printezis, UnicajaGeorgios Printezis, Unicaja, באתר היורוקאפ, 17 בפברואר 2010
↑  ACB.com Giorgos Printezis abandona el Unicaja, באתר ליגת ה-ACB,‏ 27 באפריל 2011
↑  ANOTHER WIN...ANOTHER INJURY, באתר אגונה ספורט, 15 בדמצבר 2016
↑  Printezis to be ruled out with injury, באתר סאדנה, 27 במאי 2017
↑  Georgios Printezis won’t play for Greece in Turin, באתר טוקבאסקט, 4 ביוני 2016
| נבחרת יוון – אולימפיאדת בייג'ינג - 2008 |
| --- | --- | --- |
|  1  •  2  •  3  •  4 פאפאלוקאס •  5 בורוסיס •  6 זיזיס •  7 ספאנוליס •  8 ואסילופולוס •  9 פוטסיס •  10 פרינטזיס •   11 גליניאדאקיס •  12 צרצריס • 13 דיאמנטידיס •  14 שחורציאניטיס • 15 פלקאנוס • מאמן: יאנאקיס |  1  •  2  •  3  •  4 פאפאלוקאס •  5 בורוסיס •  6 זיזיס •  7 ספאנוליס •  8 ואסילופולוס •  9 פוטסיס •  10 פרינטזיס •   11 גליניאדאקיס •  12 צרצריס • 13 דיאמנטידיס •  14 שחורציאניטיס • 15 פלקאנוס • מאמן: יאנאקיס | יוון |
| נבחרת יוון – גביע העולם בכדורסל 2014 |
| --- | --- | --- |
|  1  •  2  •  3  •  4 מנצאריס •  5 בורוסיס •  6 זיזיס •  7 וסיליאדיס •  8 קלאת'ס •  9 גליניאדאקיס •  10 פאפאניקולאו •   11 סלוקאס‎ •  12 קאימקוגלו • 13 אדטוקומבו •  14 וג'יוקאס • 15 פרינטזיס • מאמן: קציקאריס |  1  •  2  •  3  •  4 מנצאריס •  5 בורוסיס •  6 זיזיס •  7 וסיליאדיס •  8 קלאת'ס •  9 גליניאדאקיס •  10 פאפאניקולאו •   11 סלוקאס‎ •  12 קאימקוגלו • 13 אדטוקומבו •  14 וג'יוקאס • 15 פרינטזיס • מאמן: קציקאריס | יוון |
יורגוס פפנדראו

יוֹרְגוֹס פַּפַּנְדְרֵאוּ (ביוונית: Γιώργος Παπανδρέου, באלפבית פונטי בינלאומי: [ˈʝoɾɣos papanˈðreu]; נולד ב-16 ביוני 1952) הוא ראש ממשלת יוון לשעבר, המנהיג של "התנועה הסוציאליסטית הפאן-הלנית" ונשיא האינטרנציונל הסוציאליסטי משנת 2006 ועד שנת 2022.